
I. Curriculumul şcolar și Planul-cadru de învățământ – documente obligatorii 
în proiectarea, organizarea şi desfăşurarea demersului educaţional la disciplină

[bookmark: _Hlk46997706][bookmark: _Hlk47248510]În anul de studii 2020-2021 procesul educaţional la disciplina Fizică. Astronomie se va organiza în conformitate cu Planul-cadru pentru învățământul primar, gimnazial şi liceal, aprobat prin ordinul Ministerului Educaţiei, Culturii și Cercetării nr. 396 din 06.04.2020, a deciziilor Consiliului Național pentru Curriculum cu privire la implementarea curriculumului național (ediţia 2019), a curriculumului modernizat (ediţia 2010), a standardelor de eficiență a învățării fizicii și astronomiei și a Reglementărilor speciale privind organizarea anului de studii 2020-2021, în contextul epidemiologic de COVID-19, pentru instituțiile de învățământ primar, gimnazial, liceal și extrașcolar (aprobate prin ordinul MECC nr. ??? din …...2020), cu utilizarea manualelor de fizică editate în corespundere cu prevederile curriculumului (ediţiile 2019 și 2010). 
Astfel, se va realiza: 
- Implementarea curriculumului actual (ediţia 2019) la Fizică pentru clasele a VI-a – a VII-a 9.
[bookmark: _Hlk46997459]- Implementarea curriculumului modernizat (ediţia 2010) la Fizică pentru clasele a VIII-a – a IX-a 2.
- Implementarea curriculumului (ediţia 2019) la Fizică. Astronomie pentru clasele a X-a – a XI-a, liceu (profil real şi umanist) 10.
- Implementarea curriculumului modernizat (ediţia 2010) la Fizică. Astronomie pentru clasa a XII-a, liceu (profil real şi umanist) 3.

Studiul fizicii și astronomiei în învătământul secundar, la nivel de predare-învăţare-evaluare, se va realiza prin următoarele obiective:
· [bookmark: _Hlk47904516]Studierea complexă a curriculumului actual (ediţia 2019) la disciplina şcolară Fizică. Astronomie pentru gimnaziu și liceu, luând în consideraţie rezultatele activităţilor de instruire ale elevilor pe parcursul anilor de studii 2019-2020 și 2020-2021 la disciplinele școlare: Științe în cl.a V-a, Fizică în clasele VI- VII  și X-ХI, cât și a rezultatelor activităților de formare ale cadrelor didactice privind implementarea curriculumului la fizică (ediția 2019); identificarea deficienţelor şi oportunităților de implementare integrală a documentului vizat în următorii ani de studii;
· Optimizarea strategiilor şi tehnologiilor didactice moderne utilizate în cadrul procesului educaţional la fizică şi astronomie în contextul pedagogiei axate pe competenţe;
· Aplicarea adecvată a standardelor de eficiență a învățării fizicii, astronomiei, a standardelor de dotare minimă a laboratoarelor școlare (laboratorul de fizică) 13 și a instrumentarului (referențialului) de evaluare și asigurare a calității în învățământ, a standardelor profesionale ale cadrelor didactice, prin promovarea continuității studiilor pe linia primar (științe) – gimnazial (științe, fizică) – liceal (fizică, astronomie) 6,7. 
· Formarea competenţelor specifice reflectate în curricula de fizică şi astronomie prin centrarea activităţilor de predare – învăţare - evaluare pe elevi, în funcţie de nivelul lor de dezvoltare.

Planul-cadru pentru învățământul primar, gimnazial şi liceal, pentru anul de studii 2020-2021 prevede un model pentru învăţământul gimnazial şi patru modele pentru învăţământul liceal, care pot fi selectate de către instituția de învățământ:

În îvăţământul gimnazial (fizică)

	Clasa
	Numărul de ore pe săptămână

	Clasa a VI-a
	1 oră/săptămână

	Clasele a VII-a - a IX-a
	2 ore/săptămână



În îvăţământul liceal (fizică, astronomie)

	Profilul
	Clasa
	Numărul de ore pe săptămână

	
	
	Modelul I
	Modelul II
	Modelul III
	Modelul IV (general)

	Real
	Clasa a X-a
	3 ore/săptămână
	3 ore/săptămână
	-
	3 ore/săptămână

	
	Clasa a XI-a 
	3 ore/săptămână, 1 oră/săptămână - extensie
	3 ore/săptămână
	-
	3 ore/săptămână

	
	Clasa a XII-a
	3 ore/săptămână
	4 ore/săptămână
	-
	4 ore/săptămână

	Umanist, Arte, Sport
	Clasa a X-a 
	3 ore/săptămână
	Fizica, la alegere: 2 ore/ săptămână (Pr. Umanistic)
	-
	2 ore/săptămână

	
	Clasa a XI-a - a XII-a
	2 ore/săptămână
	
	
	

	
Real şi Umanist 

	Clasa a X-a
	-
	Fizica, la alegere:
Real - 3 ore/ săptămână;
Umanistic - 1 oră/ săptămână
	Real - 3 ore/ săptămână;
Umanistic - 2 ore/ săptămână
	-

	
	Clasa a XI-a
	-
	Fizica, la alegere:
Real – 3 ore/ săptămână;
Umanistic – 1 oră/ săptămână
	Fizica, la alegere:
Real – 0/3 +2 extensii / săptămână;
Umanistic – 0/2 ore/ săptămână
	-

	
	Clasa a XII-a
	-
	Fizica, la alegere:
Real - 3 ore/ săptămână;
Umanistic - 2 ore/ săptămână
	Fizica, la alegere:
Real – 0/4 +2 extensii / săptămână;
Umanistic – 0/2 ore/ săptămână
	-



Notă: Modelele I – III pot fi aplicate începând cu clasa a X-a, în condiţia existenţei a cel puţin două clase la paralelă. 
La aplicarea modelelor I-III din Planul-cadru de învăţământ nu se vor modifica finalităţile educaţionale ale disciplinelor şcolare stabilite prin formatul documentelor şcolare de tip reglator, specifice ciclului liceal (Curriculumul la disciplină (ed. 2010, 2019), Ghidul de implementare a curriculumului). Totodată, atragem atenția, că la aplicarea modelului II (pct.2.7), pentru profilul umanist, cl. X-XI (se prevede doar 1 oră/săptămână), atunci la solicitarea elevilor și la decizia administrației instituției, elevii pot opta pentru încă 1 oră din Compartimentul Discipline opționale, în favoarea fizicii (ca disciplină la alegere), sau profesorul, la repartizarea orelor pe unități de conținuturi, va micșora numărul acestora, corespunzător modelului respectiv (din contul temelor care au fost studiate în gimnaziu; ex., în cl. a X-a: Câmpul gravitațional. Legea atracției universale. Oscilații mecanice libere și forțate. Pendul gravitațional. Unde sonore; în cl. a XI-a: Câmpul electric, Legea lui Coulomb, Reactualizarea legilor curentului electric). Temele excluse în acest caz din unităţile de conţinuturi vor fi repetate frontal, la necesitate, în cadrul activităţilor practice tangente.

Conform prevederilor Planului-cadru pentru învățământul primar, gimnazial şi liceal pe anul de studii 2020-2021, ca și în anii precedenți de studii, elevii pot selecta şi ore opționale. 
Lista disciplinelor opţionale propuse de Ministerul Educaţiei, Culturii și Cercetării, inclusiv curricula, sunt plasate pe pagina WEB (mecc.gov.md; link: EDUCAŢIE / Învatamânt general / Acte normative / Curriculum). În scopul acordării ajutorului privind elaborarea curriculumului la disciplina opţională, Ministerul Educaţiei, Culturii și Cercetării a elaborat Reperele conceptuale privind elaborarea curriculumului la disciplinele opţionale. [16], de asemenea, plasată pe pagina WEB.

II. Sugestii privind proiectarea activităţii didactice 

Documentele de proiectare didactică realizate de profesori rămân cele tradiționale:
1. Proiectele de lungă durată: proiectul anual/semestrial (aprobat în cadrul instituției de învățământ), proiecte ale unităților de învățare; 
2. Proiectele de scurtă durată: proiecte didactice zilnice pentru lecții sau activități didactice.
Pentru proiectarea activității didactice (de lungă durată și de scurtă durată), în corespundere cu prevederile curriculumului actual la disciplina ”Fizica” în clasele a VI-a – a VII-a și „Fizică. Astronomie” în clasele a X-a – a XI-a, se propune de a utiliza recomandările expuse în capitolul 2 din Ghidul de implementare a curriculumului la disciplina ”Fizică”, clasele a VI-a – a IX-a, ed. 2019, [11] și în Ghidul de implementare a curriculumului la disciplina ”Fizică. Astronomie” clasele a X-a – a XII-a, ed. 2019, [12], elaborate și aprobate recent de către MECC.
Pentru proiectarea de lungă durată în corespundere cu prevederile curriculumului la disciplina ”Fizica” în clasele VIII – IX și „Fizică. Astronomie” în clasa a XII-a de liceu se propune de a folosi formatul recomandat în anii precedenți de studii (vezi culegerile „Organizarea procesului educaţional în învăţământul preşcolar, primar, gimnazial şi liceal”. Anii de studii 2011-2019, cât și sugestiile expuse în Ghidul de implementare a curriculumului  modernizat la fizică pentru gimnaziu, Chişinău, Lyceum, 2011 [5]; în Ghidul de implementare a curricumului modernizat la fizică, astronomie pentru liceu, Chişinău, Cartier, 2010 [4]; în. Ghidul profesorului, Fizica, cl. a VIII-a, cl. a IX-a,. Chişinău, Cartier).
[bookmark: _Hlk47909790][bookmark: _Hlk47907539]De asemenea, se vor lua în considerație şi solicitările din Reglementările speciale privind organizarea anului de studii 2020-2021, în contextul epidemiologic de COVID-19, pentru instituțiile de învățământ primar, gimnazial, liceal și extrașcolar [22], a Metodologiei privind continuarea la distanță a procesului educațional în condiții de carantină în învățământul primar, gimnazial și liceal [23] (vezi mai jos, cap. III). 
Profesorul este liber de a stabili ordinea studierii compartimentelor, de a repartiza orele alocate prin planul de învăţământ, respectând condiţia parcurgerii integrale a conţinutului, şi realizarea competenţelor specifice disciplinei pe tot parcusul de studiu. Profesorul are responsabilitatea de a adapta curriculum-ul la condiţiile şi la ritmul fiecărui elev sau a fiecărei clase în parte. Profesorul poate extinde anumite teme conform recomandărilor curriculare sau la solicitarea elevilor și părinţilor.

[bookmark: _Hlk47910048][bookmark: _Hlk47251649]Pentru copiii cu CES, profesorul va realiza la disciplina predată, în baza PEI al elevului, adaptări / modificări ale documentelor de proiectare didactică vizate mai sus, în baza curriculumului ediția 2019 (în cl. VI-VII, X-XI), ediția 2010 (în celelalte clase), în conformitate cu recomandările Ministerului Educaţiei, Culturii și Cercetării, pagina WEB (mecc.gov.md; link: EDUCAŢIE / Învatamint general / Acte normative / Repere metodologice de organizare a procesului educațional în învățământul general, anul de studii 2017-2018 / Educația incluzivă).

[bookmark: _Hlk47910100]III. Aspecte specifice privind organizarea procesului educațional la fizică și astronomie în anul de studii 2020-2021

· În conformitate cu prevederile pct. 8.1. și 11. ale Reglementărilor speciale privind demararea anului de studii 2020-2021, în contextul epidemiologic COVID-19, la începutul anului şcolar, în funcţie de necesităţile instituţiei/clasei, cadrele didactice vor atrage atenție, suplimentar la realizarea:
1. Activităților de repetare / recuperare /consolidare a conținuturilor curriculare (în funcție de ediția curriculumului de fizică în vigoare) studiate în perioada organizării învățământului la distanță (martie-mai 2020).
2. Modalităților de comasare a procesului de predare-învățare-evaluare la disciplină din perspectiva reeșalonării timpului în vederea implementării curriculumului la fizică, astronomie, proiectat pentru anul de studii 2020-2021.
3. Modalităților de organizare eficientă a procesului educațional la distanță 
Vor fi utilizate resursele informaționale online (lecții, experimente demonstrative s.a.), propuse de MECC (Biblioteca digitală Educație Online, care include peste 87 lecții video la fizică,şi astronomie  și care va fi completată în continuare cu activități online ale celor mai buni profesori practicieni din țară).
[bookmark: _Hlk47912300]Vor fi utile resursele informaționale online ale Centrului Ştiinţific Interdisciplinar Didact Vega, Observatorul Astronomic al UTM şi alţi autori (adresele WEB: http://didactvega.md, http://observator.utm.md, http://scoala.discovery.ro ș.a.), materialele Seminarului metodologic republican al profesorilor de fizică din cadrul Centrului de Formare Profesională Continuă de la Universitatea de Stat din Tiraspol (cu sediul la Chișinău), instrumente propuse pe pagina proiectului PLATFORME EDUCAȚIONALE ONLINE: 
(http://alem.aice.md/resources/conferinta-platforme-educationale-online/). 
· Ținând cont de particularitățile specifice a procesului educațional, în contextul crizei epidemiologice COVID-19, odată cu punerea în aplicare a oricărui model selectat la nivelul instituției de învățământ, pentru organizarea procesului educațional, punctul de pornire a demersului didactic va conține:
1. Evaluarea inițială obligatorie, în toate clasele de elevi, care va fi realizată după primele 2-3 lecții din noul an de studii şi va estima gradul de realizare a unităților de competență proiectate la disciplină per clasă în anul de studii 2019-2020.
Evaluarea inițială va include itemi, formulați, pe nivele cognitive, cu preponderență la materia de studiu predată în perioada 11 martie - 31 mai a anului de studii 2019-2020, în contextul pandemiei COVID-19.
2. Elaborarea unui Plan de recapitulare și de recuperare / de consolidare a materiei de studiu (care include și evaluarea inițială), în funcție de necesitățile identificate de completare a cunoștințelor elevilor la fizică pentru materia din perioada pandemică indicată (în funcție de rezultatele acestora la evaluarea inițială).
3. Proiectul didactic de lungă durată, pentru anul de studii 2020-2021 poate fi planificat inițial pe semestre şi va fi aprobat de către conducerea instituţiei de învăţământ până la finele lunii septembrie 2020 (ca model, vezi Anexa la acest document).
În proiectarea didactică de lungă durată, obligatoriu, se va include Planul de recuperare/ de recapitulare sau Planul de consolidare a materiei de studiu, proiectat, urmare a administrării evaluării inițiale și a identificării nivelului de cunoștințe al fiecărui elev, respectiv, în funcție de necesitățile de recuperare/recapitulare/consolidare.
Planul de recuperare/de recapitulare sau de consolidare a materiei de studiu, va fi elaborat pe unitățile de competență în baza unităților de conținut, proiectate în curriculumul de fizică, cu indicarea numărului de ore necesar pentru parcurgerea materiei de studiu proiectate.
În perioada de recuperare elevii vor fi încurajați să pună accent pe autoevaluare, iar cadrele didactice vor aprecia competențele formate la elevi, fără acordarea notei.
4. La elaborarea demersului didactic al lecţiei , profesorilor se recomandă revizuirea cadrului ERRE (Evocarea-Realizarea sensului-Reflecţie-Extindere) sau cadrului simplificat ERRE – FSA (Familiarizare-Structurare-Aplicare) prin reducerea timpului alocat etapei de Evocare, accentul va fi pus pe Realizarea sensului, fără modificări se va desfăşura etapa Reflexia, iar Extinderea  poate fi propusă elevilor în format online şi ca sarcini pentru acasă.
5. În catalogul clasei, la pagina fiecărei discipline școlare, la rubrica Note (pe pagina din dreapta), va fi indicat numărul de ore și numărul Unității de conținut/temei, proiectate în Planul de recuperare/ recapitulare/ consolidare a materiei de studiu în cadrul Proiectului didactic de lungă durată.
· În condițiile specifice de organizare a procesului educațional la fizică astronomie, conceptul demersului didactic se va axa pe următoarele prevederi:
1. plasarea accentului de pe predare pe actul de învățare, de pe învățarea față în față pe învățarea individuală/de sine stătătoare;
2. plasarea accentului pe însușirea tehnicilor de învățare individuală/ de sine stătătoare și pe aplicarea lor în studierea materiei noi;
3. cadrul didactic va propune elevilor algoritmul de acțiuni și metode/ tehnici de învățare pentru fiecare lecție care sunt cele mai relevante privind studierea temelor respective care va fi determinat de logica studierii fizicii și astronomiei.
4. În cazul desfășurării lecțiilor în regim prescurtat (spre exemplu, de 30 min), recomandăm micșorarea numărului de activități planificate pentru o lecție, micșorarea numărului de probleme care vor fi rezolvate în cadrul orei, cu scopul parcurgerii integrale a conținuturilor curriculare.
5. Măsurările și manipulările cu aparatele și materiale pentru realizarea experimentrlor și lucrărilor de laborator vor fi efectuate preponderent demonstrativ de către profesor (elevii nu vor primi la masa de lucru utilaj). Elevii vor completa și prezenta raportul lucrării de laborator/experimentului în baza valorilor obținute prin masurare de către profesor. Se recomandă, după posibilități, substituirea lucrarilor de laborator/experimentelor reale cu cele virtuale sau online. La utilizarea aparatelor de către elevi, se va realiza dezinfectarea acestora după fiecare utilizare.

IV. Sugestii privind formarea și dezvoltarea competențelor și a comportamentului responsabil la elevi, în caz de situații excepționale, prin intermediul lecțiilor de Fizică 

Ca și în anii precedenţi, în anul de studii 2020-2021, pentru formarea la elevi a competențelor transversale/transdisciplinare, în baza principiului de integrare, în cadrul studierii fizicii elevilor li se vor forma atitudini și deprinderi de comportament responsabil în cazul unor situații de risc (electrocutare, incendii, cutremure, situații accidentare în traficul rutier ș.a.). Profesorii vor explora oportunitățile oferite de curriculumul actual de fizică, de recomandările din reperele metodologice privind organizarea procesului educaţional în învăţământul preşcolar, primar, gimnazial şi liceal la fizică, anii de studii 2015-2019, în scopul formării la elevi a competenței de protecție a propriei persoane sau/și a altor persoane aflate în pericol. 

V. Sugestii privind utilizarea posibilităţilor curriculare în vederea ghidării în carieră a adolescenților, formării competențelor antreprenoriale prin intermediul lecțiilor de Fizică

În scopul motivării învățării fizicii și dezvoltării învățământului axat pe competențe, care contribuie la formarea și dezvoltarea personalității elevului, profesorii în cadrul lecțiilor, vor realiza orientarea de perspectivă către integrarea profesională a elevului. 
Motivarea elevilor să înveţe, să înțeleagă și să iubească fizica poate fi realizată din perspectiva orientării acestora spre profesiile inginerești, in deosebi legate de dezvoltarea continuă a tehnologiilor moderne în diversele domenii ale vieții (știință, industrie, medicină, agricultură etc). 
Accentuăm, că anual sistemul educaţional în Republica Moldova se confruntă cu o necesitate stringentă de cadre didactice, inclusiv, la fizică, deci este importantă pregătirea și orientarea absolvenților spre profesiile din domeniul ”Științe ale educației”, inclusiv, din aria curriculară Matematică și Științe.
Recomandăm cadrelor didactice ca unele subiecte de conținut din curriculum să fie valorificate în vederea ghidării în carieră a adolescenților.
În acelaşi scop se recomandă suplimentarea activităţii educaţionale în cadrul lecțiilor, cu sarcini/situaţii de problemă, care contribuie la ghidarea elevilor în proiectarea carierei.
Spre exemplu, în clasa a X-a, modulul ,,Mecanica” stă la baza ingineriei mecanice, în clasa a XI-a, modulul ,,Electrodinamica” servește ca reper pentru ingineria electronică şi TIC. În clasa a XII-a, cunoașterea fenomenelor electromagnetice, a principiilor de producere, transportare și utilizare a curentului electric alternativ este primordială pentru specialiștii din domeniul energeticii. Utilizarea echipamentului digital modern în medicină, metrologie, expertizarea mediului ambiant ține de dezvoltarea fizicii moderne.
În cadrul lecțiilor profesorul poate identifica și utiliza diferenţiat situații concrete care vor favoriza interesul pentru formarea la elevi a competențelor necesare pentru acivitatea profesională ulterioară (la diferite niveluri: ca tehnicieni sau ingineri, agronomi, asistenţi medicali sau medici, cadre didactice sau lucrători ştiinţifici etc).

VI. Repere privind optimizarea strategiei didactice și a tehnologiilor didactice în procesul predării-învăţării şi evaluării rezultatelor şcolare

Determinarea unor strategii şi tehnologii optime de predare-învăţare-evaluare (axate pe formarea și dezvoltarea competențelor), este prerogativa profesorului de fizică, care îşi va orienta activitatea la alegerea metodelor şi tehnicilor de predare în funcţie de ritmurile de învăţare şi de particularităţile de vârstă ale elevilor; folosirea eficientă a experimentului fizic, resurselor WEB după posibilităţi, inclusiv, utlizarea tehnologiilor educaționale moderne (softuri didactice, echipament de laborator digital ș.a.),  selectarea unor conţinuturi informaţionale de ultimă oră, modelarea unor experimente fizice, în special cele greu de realizat în condiţiile de laborator din şcoală sau care prezintă risc pentru sănătate.
Se recomandă profesorilor de a atenționa elevii  referitor la respectarea prevederilor Ghidului de utilizare a Internetului, ediţia a II, 2016, elaborată de Consiliul Europei 17.

În cadrul activităţilor de studiu la fizică profesorul va realiza evaluarea rezultatelor şcolare (inclusiv, în cadrul testărilor curente și sumative, în cadrul realizării obligatorii a lucrărilor de laborator și a proiectelor STEM/STEAM prevăzute de curriculumul actual), prin accentuarea unei atenţii deosebite evaluării tuturor achiziţiilor dobândite de elevi (produselor pentru măsurarea competenţelor), utilizării corecte a Sistemului de notare a rezultatelor şcolare în baza competenţelor specifice şi conform prevederilor Regulamentului privind evaluarea și notarea rezultatelor învățării, promovarea și absolvirea în învățământul primar şi secundar (aprobat prin ordinul MECC nr.70 din 30.01.2020) 21.
Reiterăm, că pentru monitorizarea progreselor elevilor pe parcursul învăţării, profesorul va stabili individual modalităţile privind evaluările iniţiale ale acestora la începutul unei clase / trepte de studii (vezi indicațiile de mai sus, cap. III, alineatul 2, pct.1).
În cadrul lucrărilor de laborator, activitatea individuală a elevului, necesită apreciere, prin acordarea notei fiecărui elev.
La lucrările de laborator profesorul poate să înlocuiască o lucrare prin alta similară, în dependenţă de posibilităţile laboratorului de fizică din instituţie. 
Lista lucrărilor de laborator prevăzute de curriculumul la Fizică.
Clasa a VI-a (Curriculumul 2019)
1. Determinarea volumului unui  paralelipiped dreptunghic.
2. Măsurarea volumului unui corp de formă neregulată.
3. Determinarea densitatii substanței.
4. Măsurarea temperaturii corpurilor solide/lichide/gazoase.
Clasa a VII-a (Curriculumul 2019)
1. Determinarea vitezei medii a  unui mobil.
2. Gradarea dinamometrului.
3. Determinarea constantei elastice a resortului.
4. Determinarea densității unei substanțe necunoscute, aplicând legea lui Arhimede.
5. Determinarea lucrului forței active, a lucrului forței rezistente, compararea valorilor obținute”. (pârghie, scripete, plan înclinat – la alegere).
6. *Determinarea randamentului unui mecanism simplu (extensie).
Clasa a VIII-a (Curriculumul 2010)
1. Determinarea perioadei şi frecvenţei oscilaţiilor unui pendul gravitaţional.
2. Determinarea căldurii specifice a unei substanţe.
3. Determinarea rezistenteii electrice.
4.  Determinarea puterii unui bec electric.
Clasa a IX-a (Curriculumul 2010)
1. Determinarea indicelui de refracţie al unei substanţe transparente.
2. Determinarea distanţei focale a unei lentile convergente. 
3. Determinarea intensităţii cîmpului gravitaţional cu ajutorul pendulului gravitaţional.
Liceu, profil real:
Clasa a X-a (Curriculumul 2019)
1. Studiul mișcării rectilinii uniforme.
2. Verificarea experimentală a uneia din formulele caracteristice mişcării rectilinii uniform variate a unui corp.
3. Determinarea masei corpului necunoscut cu ajutorul resortului și a unui corp cu masa cunoscută
4. Determinarea coeficientului de frecare la alunecare.
5. Compararea lucrului forţei de elasticitate cu variaţia energiei cinetice a corpului.
6. Determinarea coeficientului de frecare de alunecare aplicând teorema variației energiei cinetice.
7. Studiul pendulului elastic şi determinarea constantei elastice a unui resort
8. Studiul pendulului gravitațional şi determinarea valorii intensității câmpului gravitațional/accelerației căderii libere.
Clasa a XI-a (Curriculumul 2019)
1. [bookmark: _Hlk47250463]Studiul transformării izobare.
2. Studiul transformării izoterme.
3. Studiul transformării izocore.
4. Determinarea căldurii specifice de topire a unei substanțe.
5. Studiul unui fenomen superficial/capilar.
6. Determinarea capacității electrice a unui condensator.
7. Determinarea rezistenţei interioare şi a TEM a unei surse de curent. 
8. Determinarea rezistivităţii unui conductor.
Clasa a XII-a (Curriculumul 2010)
1. Studiul acţiunii cîmpului magnetic asupra curentului.
2. Determinarea lungimii de undă a luminii cu ajutorul reţelei de difracţie.
3. Studiul urmelor particulelor elementare încărcate.
Liceu, profil umanistic, arte, sport:
Clasa a X-a (Curriculumul 2019)
1. Studiul mișcării rectilinii uniforme
2. Verificarea experimentală a uneia din formulele caracteristice mişcării rectilinii uniform variate a unui corp.
3. Determinarea constantei elastice a unui resort.
4. Determinarea coeficientului de frecare la alunecare.
5. Studiul pendulului gravitațional şi determinarea valorii intensității câmpului gravitațional/accelerației căderii libere.
Clasa a XI-a(Curriculumul 2019)
1. Studiul unei transformări simple a gazului ideal.
2. Determinarea rezistenței interioare și a TEM a unei surse de current.
Clasa a XII-a (Curriculumul 2010)
1. Determinarea lungimii de undă a luminii cu ajutorul reţelei de difracţie.

Despre realizarea lucrărilor practice la fizică.
Elevii de la profilul real vor realiza lucrări practice la finele unui compartiment sau la finele anului de studii. Lucrările practice se vor efectua în grupe de câte 2-4 elevi, realizate pe parcursul unei lecţii (45 min) sau a două ore (90 min), cu prezentarea de către fiecare elev a unui raport pentru fiecare lucrare realizată. Tematica lucrărilor practice vor fi selectate de către profesor, în dependenţă de posibilităţile laboratorului de fizică din instituţie şi vor cuprinde, majoritatea compartimentelor studiate pe parcursul semestrului / anului şcolar. Prin realizarea lucrărilor practice elevii îşi vor consolida cunoştinţele acumulate în perioada de referinţă, îşi vor dezvolta abilităţile experimentale. 
[bookmark: _Hlk47251208][bookmark: _Hlk47938572]Notă: În anul de studii 2020-2021 în clasele a X-a și a XI-a, profil real se vor realiza lucrări practice în cadrul a 10 ore (conf. рrevederilor Curriculumului 2019), în cl. а XII-a - 8 ore (conf. рrevederilor Curriculumului 2010).
Dotarea cabinetelor de fizică. 
Ministerul Educației, Culturii și Cercetării a elaborat spre implementare Standardele de dotare minimă a cabinetelor de studiu la disciplinele școlare în instituţiile de învăţământ general (inclusiv, la fizică). Acestea vor servi ca instrumente de realizare a prevederilor curriculumului disciplinar, odată cu dotarea cabinetelor școlare cu echipamentul minim necesar. Standardele de dotare minimă au fost modificate în anul curent prin prin ordinul MECC nr.419 din 29.04.2020 (pagina WEB (mecc.gov.md; link: EDUCAŢIE / Învatamint general / Finalități educaționale).

De asemenea, cadrele didactice vor atrage o atenție deosebită asupra realizării și evaluării produselor de învățare recomandate (conform Curriculumului 2019):
Caracteristica unor concepte fizice: 
· mărimi fizice; 
· fenomene fizice; 
· aparate/dispozitive fizice,
Caracteristica unor legi fizice;
Rezumatul unui text științific;
Eseu structurat/nestructurat;
Raportul unei comunicări știițifice;
Probleme/situații-probleme;
Raportul unei observări;
Raportul unui experiment/lucrare de laborator/lucrare practică;
Raportul unui proiect (inclusiv, STEM/STEAM);
Test (formativ/sumativ).
Exemple de realizare și evaluare a acestor produse sunt prezentate în ghidurile de implementare a curriculumului 2019 [11] și [12]. 

VII. Repere privind reglementarea managementului temelor pentru acasă la fizică, astronomie.
În anul de studii 2020-2021 ca și în anii 2018-2019 Ministerul Educaţiei, Culturii și Cercetării solicită cadrelor didactice respectarea prevederilor Instrucțiunii metodice privind reglementarea managementului temelor pentru acasă, în învățământul primar, gimnazial și liceal, aprobată prin ordinul MECC nr. 1249 din 22.08.2018 și plasat pe pagina WEB a ministerului (mecc.gov.md; link: EDUCAŢIE / Învatamint general / Acte normative / Ordine) , cât și a reperelor la acest subiect cu privire la „Organizarea procesului educaţional în învăţământul preşcolar, primar, gimnazial şi liceal la fizică”, anul de studii 2018-2019.







VIII. Asigurarea didactică

a) Literatură normativ-metodică:
1. Planul-cadru pentru învățământul primar, gimnazial şi liceal, anul de studii 2018-2019, Lyceum, 2018.
2. Fizica. Curriculum şcolar pentru clasele a VI-a – a IX. Chişinău, 2010.
3. Fizică Astronomie. Curriculum şcolar pentru clasele a X-a – a XII-a. (Profil real şi umanist). Chişinău,  Ştiinţa, 2010.
4. Ghidul de implementare a curriculumului modernizat la Fizică. Astronomie pentru liceu, Chişinău,  Ştiinţa, 2010.
5. Ghidul de implementare a curriculumului modernizat la Fizică pentru gimnaziu, Chişinău,  2011.
6. Standarde de eficiență a învățării fizicii și astronomiei (pag. 92-108). Chişinău, Lyceum, 2012.
7. Standardele profesionale ale cadrelor didactice, ME, 2016
8. Cadrul de referință al noului Curriculum național, Chișinău 2017.
9. Fizica. Curriculum şcolar pentru clasele a VI-a – a IX. Chişinău, 2019.
10. Fizică Astronomie. Curriculum şcolar pentru clasele a X-a – a XII-a. (Profil real şi umanist). Chişinău, 2019.
11. Bocancea V., Ciuvaga V., Rusu T. Ghid de implementare a curriculumului la disciplina ”Fizică” clasele a VI-a – a IX-a, Chișinău 2019.
12. Bocancea V., Ciuvaga V., Rusu T. Ghid de implementare a curriculumului la disciplina ”Fizică. Astronomie” clasele a X-a – a XII-a, Chișinău 2019.
13. Standardele de dotare minimă a cabinetelor la disciplinele școlare în instituţiile de învăţământ secundar general (aprobate prin ordinul MECC nr.193 din 26.02.2019).
14. Guţu V. Cadru de referinţă a Curriculumului Naţional. Chişinău, ÎEP „Ştiinţa”, 2007.
15. Stoica A., Musteaţă S. Evaluarea rezultatelor şcolare, Chişinău, 1997. 
16. Achiri I., Nastas S., Botgros I., et al. Repere conceptuale privind elaborarea curriculumului la disciplinele opţionale, Chişinău, 2017.
17. Ghidul de utilizare a Internetului, Compilat de Janice Richardson (redactor), Andrea Milwood Hargrave, Basil Moratille, Sanna Vahtivouri, Dominic Venter și Rene de Vries, ediţia a II, Chişinău, Nova Imprim 2016.
18. Nomenclatorul tipurilor de documentaţie școlară şi rapoarte în învăţământul general (aprobat prin ordinul MECC nr.634 din 28.12.2017), pagina WEB (mecc.gov.md; link: EDUCAŢIE / Învatamint general / Acte normative / Ordine), reactualizat în iunie 2018.
19. Metodologia privind repartizarea timpului de muncă a personalului didactic din instituţiile de învăţământ general (aprobat prin ordinul MECC nr.634 din 28.12.2017), pagina WEB (mecc.gov.md; link: EDUCAŢIE / Învatamint general / Acte normative / Ordine).
20. Instrucțiunea privind managementul temelor pentru acasă în învățământul primar, gimnazial și liceal, (aprobată prin ordinul MECC nr. 1249 din 22.08.2018), pagina WEB (mecc.gov.md; link: EDUCAŢIE / Învatamint general / Acte normative / Ordine).
21. [bookmark: _Hlk47909308]Regulamentul privind evaluarea și notarea rezultatelor învățării, promovarea și absolvirea în învățământul primar şi secundar (aprobat prin ordinul MECC nr.70 din 30.01.2020), pagina WEB (mecc.gov.md; link: EDUCAŢIE / Învatamint general / Acte normative / Ordine).
22. [bookmark: _Hlk47909343]Reglementările speciale privind organizarea anului de studii 2020-2021, în contextul epidemiologic de COVID-19, pentru instituțiile de învățământ primar, gimnazial, liceal și extrașcolar (.aprobat prin ordinul Ministerului Educaţiei, Culturii și Cercetării nr. xxx din …..2020
23. [bookmark: _Hlk47909420]Metodologia privind continuarea la distanță a procesului educațional în condiții de carantină în învățământul primar, gimnazial și liceal, (ordinul MECC nr.351/2020).

b) Manuale de bază, recomandate de Ministerul Educaţiei în anul de studii 2020-2021:
1. M. Marinciuc, M. Miglei. Fizică, cl. a VI-a, Editura „Ştiinţa”, Chişinău, 2017.
2. I. Botgros, V. Bocancea, Vl. Donici, V. Ciuvaga, N. Constantinov. Fizica, cl. a VII-a, Editura „Cartier”, Chişinău, 2020.
3. I. Botgros V. Bocancea, Vl. Donici, N. Constantinov. Fizica, cl. a VIII-a, Editura „Cartier”, Chişinău, 2019. 
4. I. Botgros V. Bocancea, Vl. Donici, N. Constantinov. Fizica, cl. a IX-a, Editura „Cartier”, Chişinău, 2016. 
5. M. Marinciuc, S. Rusu. Fizică, cl. a X-a. Profil real. Profil umanist, Editura „Ştiinţa”, Chişinău, 2012, 
6. M. Marinciuc, S. Rusu. Fizică, cl. a XI-a. Profil real. Profil umanist, Editura „Ştiinţa”, Chişinău, 2020, 
7. M. Marinciuc, S. Rusu, Ş. Tiron, I. Nacu. Fizică. Astronomie, cl. a XII-a. Profil real. Profil umanist, Ştiinţa, Chişinău, 2017.

c) Surse didactice auxiliare, gimnaziu:
1 I. Botgros, A. Gordienco. Ghidul profesorului, Fizica, cl. a VII-a, Editura „Cartier”, Chişinău, 2012.
2 I. Botgros, A. Gordienco. Ghidul profesorului, Fizica, cl. a VIII-a, Editura „Cartier”, Chişinău, 2014
3 I. Botgros V. Bocancea, Vl. Donici, N. Constantinov. Ghidul profesorului, Fizica cl. a IX, Editura „Cartier”, Chişinău, 2010.
4 I. Botgros, Z. Urîtu, E. Efros. Caietul elevului, Fizică,  cl. a VII-a, Editura „Cartier”, Chişinău, 2012.
5 M. Marinciuc, V. Gheţu, M. Miglei, M. Potlog. Fizică. Culegere de probleme pentru cl. VI-VII, Editura „Ştiinţa”, Chişinău, 2007. 
6 Caiet penru lucrări de laborator la fizică, cl.VI-IX, Elaborat de S. Cârlig. ProEdit, 2011, 2012.
7 V. Bocancea, V. Ciuvaga. Vreau să ştiu ce am reuşit să învăţ la fizică. Teste de autoevaluare pentru elevii cl. a VI-a-VII-a. – Ch.: Cartier, 2008. 
8 V. Bocancea, V. Ciuvaga. Vreau să ştiu ce am reuşit să învăţ la fizică.. Teste de autoevaluare pentru elevii cl. a VIII-a-IX-a. – Ch.: Cartier, 2008, 
9 V. I. Lucaşic. Olimpiade  de fizică, cl. VII-VIII, Editura „Lumina”, Chişinău

d) Surse didactice auxiliare, liceu:
1. M. Marinciuc ş.a. Fizică. Culegere de probleme pentru cl. X-XII, Editura „Univers Pedagogic”, 2008
2. Caiet penru lucrări practice și de laborator la fizică, cl.X-XII, Elaborat de S. Cârlig. ProEdit, 2011, 2012.
3. M. Colpajiu. Ghid de predare a lucrărilor practice la fizică. Salis, Tempus, 2011-2012
4. M. Colpajiu, Gh. Ţurcanu, V. Păgînu.  Fizică, cl. a X-a. Chişinău, 2008
5. M. Colpajiu, Gh.Ţurcanu, S. Cîrlig. a.  Fizică, cl. a XI-a. Chişinău, 2011,
6. Ş.Tiron, I. Nacu. Astronomie, Editura „Lyceum”, 2014
7. M. Colpajiu, Gh. Ţurcanu, S. Cîrlig. Astronomie. Manual pentru clasa a XII-a., Chişinău, 2009.

IX. Dispoziţii finale
Implementarea reperelor metodologice de organizare a procesului educațional la fizică, astronomie în anul de studii 2020-2021, în contextul epidemiologic de COVID-19, vor condiţiona:
· achiziţiile finale ale învăţării – competenţele şcolare disciplinare (specifice fizicii) / transdisciplinare;
· stabilirea direcţiilor strategice  ale activităţii de formare a personalităţii elevului; 
· dezvoltarea abilităţii elevului de a învăța individual/de sine stătător, de a acţiona autonom, de a folosi instrumente în manieră interactivă, de a activa în grupuri socialmente eterogene, de a dezvolta deprinderi necesare adaptării condițiilor societăţii în permanentă schimbare.
Astfel, în întreg procesul educațional trebuie utilizate diverse strategii didactice, în dependență de vârsta copiilor, care să stimuleze învățarea și dezvoltarea elevilor, dobândirea continuă a valorilor personale și formarea, în final, a competențelor specifice la nivel individual de performanță.


ANEXĂ

MODEL ORIENTATIV 
PENTRU PROIECTARE DIDACTICĂ DE LUNGĂ DURATĂ LA FIZICĂ
anul de studii 2020-2021
Instituția:_____________
profesor: _____________
Disciplina: “Fizică”
Clasa: a VII-a, sem I          
Numărul de ore pe săptămână: 2 ore                       
Anul de studii: 2020-2021
Planificate - 68 ore anual, inclusiv: probe de evaluare - 5, lucrări de laborator - 5.

Competențele specifice disciplinei “Fizică”:
1. Identificarea și descrierea fenomenelor fizice și a manifestărilor acestora prin observații directe și analize ale surselor de informații, manifestând curiozitate și atenție.
2. Investigarea fenomenelor fizice simple prin observare și experimentare, manifestând perseverență și precizie.
3. Analiza și interpretarea datelor și informațiilor privind fenomene fizice simple și aplicațiilor tehnice ale acestora, manifestând gândire critică.
Gestionarea cunoștințelor și capacităților din domeniul fizicii prin rezolvarea de probleme și situații-problemă cotidiene, manifestând atenție și creativitate.

PLAN DE RECAPITULARE ȘI RECUPERARE/CONSOLIDARE 
pentru anul de studii 2019-2020
	Unităţi de competenţă
	Unități de conţinut
	Eşalonare în timp
	Strategii didactice
	Note

	
	
	Nr.
de ore
	Data
	
	

	Recapitulare, Evaluare inițială - recuperare, consolidare a materiei curriculare pentru perioada instruirii la distanță: martie-mai 2020 (4 ore)

	- Explicarea rezultatelor observărilor, a experiențelor și a întâmplărilor personale cu referire la fenomenele electromagnetice din natură. 
- Descrierea fenomenului de electrizare. 
- Respectarea regulilor de protecție împotriva electrocutării. 
- Practicarea comportamentului de protecție în cazul fenomenelor electrice naturale. 
- Crearea unor prezentări ale fenomenelor investigate în diverse forme: planșe, Power Point, Prezi, Smart Notebook ș.a. 
- Clasificarea corpurilor în izolatoare și conductoare. 
- Descrierea interacțiunilor între corpurile electrizate și între magneți. 
- Recunoașterea surselor de lumină și a corpurilor luminate. 
- Clasificarea corpurilor în transparente, opace și translucide. 
- Explicarea unor fenomene optice în baza legii propagării rectilinii a luminii. 
- Utilizarea elementelor reflectorizante și fluorescente pentru securitatea la trafic pe timp de noapte și în condiții de vizibilitate redusă.
	1-2. Fenomene electrice. Fenomene magnetice.
Fenomene optice.
	2
	
	Activități de învățare: 
– electrizarea corpurilor prin frecare, prin contact și prin influență; 
– observarea interacțiunii magneților, a acțiunii magneților asupra corpurilor și asupra acului magnetic;
– clasificarea surselor de lumină; 
– clasificarea fasciculelor de lumină; 
– identificarea elementelor reflectorizante și fluorescente; 
– studiul formării umbrei și a penumbrei; 
– vizualizarea eclipselor de Soare și de Lună. 


Test de evaluare inițială realizat (fără note).
	

	
	3. Sistematizare și generalizare (20-25 min). 


Evaluare inițială 
(20-25 min).

	1

	
	
	

	
	4. Recuperare. Rezolvarea situațiilor-problemă/problemelor. Consolidare.
	1
	
	
	






PROIECTAREA DIDACTICĂ A UNITĂȚILOR DE ÎNVĂȚARE LA FIZICĂ
pentru anul de studii 2020-2021

	Unități de competențe
	Unități de conținuturi
	Nr. ore
	Data/săptămâna
	Observații

	Semestrul I.

	I. Mișcarea și repausul (11 ore + 1 oră la discreția profesorului)                 – 1 oră (pentru Planul  de recapitulare și de recuperare / de consolidare)

	1.1. Clasificarea și descrierea tipurilor de mișcări (rectilinie, curbilinie, circulară, uniformă, variată). 
1.2. Utilizarea instrumentelor de măsură specifice pentru măsurarea mărimilor fizice: lungime, timp, viteză. 
1.3. Înregistrarea în tabele cu rubrici prestabilite a valorilor mărimilor fizice măsurate (de exemplu: lungime, timp, viteză etc.). 
1.4. Definirea termenilor și a mărimilor fizice: punct material, traiectorie, drum parcurs, viteză, viteză medie, *legea mișcării rectilinii uniforme. 
1.5. Reprezentarea grafică a mișcării unui corp pe baza unui tabel de valori primit. 
1.6. Descrierea mișcării unui mobil pe baza interpretării graficului mișcării acestuia. 
1.7. Exemplificarea unor situații din viața de zi cu zi în care se identifică diverse tipuri de mișcare. 
1.8. Identificarea datelor relevante pentru rezolvarea unei probleme/situații-problemă. 
1.9. Utilizarea simbolurilor mărimilor fizice, a unităților de măsură și a formulelor aferente (*compunerea vitezelor coliniare, legea mișcării rectilinii uniforme) la rezolvarea problemelor. 
1.10. Efectuarea transformărilor de unități de măsură în SI pe baza relațiilor dintre multipli și submultipli. 
1.11. Manifestarea unui comportament de precauție la traversarea regulamentară a străzilor, ținând cont de distanța de frânare (aceeași referință și la traversarea căii ferate). 
	1.1. Poziția unui corp în spațiu
	1
	
	

	
	1.2. Mișcarea mecanică
	1
	
	

	
	1.3. Descrierea mișcării mecanice.
	1
	
	

	
	1.4. Rezolvarea situațiilor-problemă
	1
	
	

	
	1.5. Mișcarea rectilinie uniformă. Viteza . Aplicații
	1
	
	

	
	1.6. Mișcarea rectilinie uniformă. Viteza. Rezolvarea problemelor
	1
	
	

	
	1.7. Lucrare de laborator nr. 1: „Determinarea vitezei medii a unui mobil”. 
	1
	
	

	
	1.8. Mișcarea rectilinie uniformă. Viteza. Rezolvarea problemelor
	1
	
	

	
	1.9. Reprezentarea grafică a mișcării rectilinii uniforme 
	1
	
	

	
	1.10. Sistematizare și generalizare. 
	1
	
	

	
	1.11. Evaluare sumativă Nr.1
	1
	
	

	
	1.12. La discreția cadrului didactic – prezentarea comunicărilor, evaluarea proiectelor.
	1
	
	

	Elemente noi de limbaj specific disciplinei: punct material, mișcare mecanică, repaus, traiectorie, rectilinie, curbilinie, drum parcurs, viteză, viteză medie, *coordonată, *legea mișcării, *direcție, *sens.

	[bookmark: _GoBack]II. Interacțiuni (16 ore+ 2 ore la discreția profesorului)                 – 2 ore (pentru Planul  de recapitulare și de recuperare / de consolidare)

	

2.1. Observarea și descrierea efectelor fenomenelor fizice (efect static, efect dinamic). 

2.2. Recunoașterea și caracterizarea mărimilor fizice scalare și vectoriale. 

2.3. Definirea mărimilor fizice: forță, forță de greutate, pondere, forță elastică, forță de frecare. 

2.4. Reprezentarea grafică a forțelor. 

2.5. Determinarea limitelor de măsurare, a valorii unei diviziuni și a erorii absolute a dinamometrului. 

2.6. Înregistrarea în tabel a valorilor mărimilor fizice măsurate (dependența alungirii absolute de valoarea forței deformatoare). 

2.7. Identificarea mărimilor fizice care nu pot fi măsurate direct. 

2.8. Calcularea erorii absolute. 

2.9. Scrierea rezultatului măsurării unei mărimi fizice. 

2.10. Utilizarea simbolurilor mărimilor fizice, a unităților de măsură și a formulelor aferente la rezolvarea problemelor. 

2.11. Transformarea unităților de măsură în SI pe baza relațiilor dintre multipli și submultipli. 

2.12. Utilizarea condiției de echilibru (starea de repaus, mișcarea rectilinie uniformă) la rezolvarea problemelor. 


	2.1. Interacțiunea. Efectele interacțiunii. Forța – măsură a interacțiunii. Măsurarea forțelor. Aplicații
	1
	
	

	
	2.2. Măsurarea forțelor. Activități experimentale
	1
	
	

	
	2.3. Forța – mărime vectorială. Compunerea forțelor coliniare
	1
	
	

	
	2.4. Compunerea forțelor coliniare.  Rezolvarea problemelor
	1
	
	

	
	2.5. Echilibru mecanic. Condiția de echilibru
	1
	
	

	
	2.6. Forța de greutate. Ponderea.
	
	
	

	
	2.7. Forța de greutate. Ponderea. Rezolvarea pr.
	1
	
	

	
	2.8. Forța elastică.
	1
	
	

	
	2.9. Forța elastică. Rezolvarea problemelor
	1
	
	

	
	2.10. Forța de frecare.
	1
	
	

	
	2.11. Lucrare de laborator nr. 2: „Gradarea dinamometrului”
	1
	
	

	
	2.12. Eroarea absolută. Scrierea rezultatului măsurării (indirecte) a unei mărimi fizice
	1
	
	

	
	2.13. Lucrare de laborator nr. 3: „Determinarea constantei elastice a resortului”.
	1
	
	

	
	2.14. Sistematizare și generalizare.
	1
	
	

	
	2.15. Evaluare sumativă Nr.2
	1
	
	

	
	2.16. Sistematizare și generalizare sem I.
	1
	
	

	
	2.17. La discreția cadrului didactic – prezentarea comunicărilor, evaluarea proiectelor. (2 ore?)
	1
	
	

	
Semestrul II (proiectarea  didactică va fi elaborată analogic de către cadrul didactic la clasă)


	III. Statica fluidelor (13 ore + 1 oră la discreția profesorului)                 – 1 oră (pentru Planul  de recapitulare și de recuperare / de consolidare)

	
	
	
	
	



Note:
1. Orele necesare pentru repetare, consolidare, evaluare inițială a materiei curriculare pentru perioada instruirii la distanță, martie-mai 2020 (4 ore), recomandăm să fie repartizate din contul orelor ce revin primelor trei capitole conform modelului propus (aceste ore se obțin drept rezultat al comasării conținuturilor curriculare și reducere a numărului de activități).
2. În cazul desfășurării lecțiilor în regim prescurtat (spre exemplu, de 30 min), recomandăm micșorarea numărului de activități planificate pentru o lecție, micșorarea numărului de probleme care vor fi rezolvate în cadrul orelor ... , cu scopul parcurgerii integrale a conținuturilor curriculare.
3. Măsurările și manipulările cu aparatele și materiale pentru realizarea experimentrlor și lucrărilor de laborator vor fi efectuate demonstrativ de către profesor (elevii nu primesc la masa de lucru utilaj). Elevii vor completa și prezenta raportul lucrării de laborator/experimentului în baza valorilor obținute prin masurare de către profesor. Se recomandă, după posibilități, substituirea lucrarilor de laborator/experimentelor reale cu cele virtuale sau online. La utilizarea aparatelor de către elevi, se va realiza dezinfectarea acestora după fiecare utilizare.


Victor PĂGÎNU, consultant principal Direcţia învăţământ general, Ministerul Educaţiei,Culturii și Cercetării, grad didactic superior,
Viorel BOCANCEA, doctor în pedagogie, conferențiar universitar, Universitatea de Stat din Tiraspol
[bookmark: _Hlk46999455]Victor CIUVAGA, profesor de fizică, Liceul teoretic „Constantin Stere”, or. Soroca
Valeriu BURLEAI, profesor de fizică, Liceul teoretic „Orizont”, mun. Chișinău

